Nos Renaudus miles Dominus Buxerię, Notum facimus vniuersis præsentes litteras inspecturis, quod Dominus Gualterus de Milli miles in nostra præsentia propter hoc constitutus, recognouit se recepisse a venerabili  religioso viro domno YVONE Abbate Clun. XV. libras Viennens. pro quodam palefredo, ratione venditionis factæ dicto domno Abbati a dicto milite, de terra de Maille, vltra summam contentam in litteris Domini Episcopi Matiscon. In cuius rei testimonium præsentibus litteris sigillum nostrum duximus apponendum. Datum in vigilia omnium Sanctorum, anno Domini M. CCLXI.